
Tee-ehitusloa andmine Kangelaste  ja Rahu tn ristmikust kuni Rahu tn 48 kinnistule sissesõiduni 
Rahu tänava rekonstrueerimiseks
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekus Kangelaste ristmikust kuni Rahu tn 47a kinnistule sissesõiduni Rahu tänava rekonstrueerimiseks tee-ehitusloa taotlus koos seadusega ettenähtud korras kooskõlastatud tee-ehitusprojektiga. Tee-ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja planeerimise osakond ning projekt on kooskõlastatud peaarhitektiga. 
Tee-ehitusloas peatöövõtjaks on määratud AS Lemminkäinen Eesti, kellel on teede ehitamise, remontimise ja hooldamise tegevusluba ning omanikujärelevalvet teostavaks isikuks on AS Infragate Eesti, kellel on teehoiutööde järelevalve tegevusluba. Tööde planeeritav lõpptähtaeg on 09.12.2013. a.

Esitatud dokumentide alusel teeseaduse § 21 lõikes 6 toodud tee-ehitusloa väljastamisest keeldumise põhjused puuduvad. Seega tee-ehitusloa andmiseks takistusi ei ole.

2.    ÕIGUSLIKUD ALUSED

2.1. Teeseaduse § 21 lõike 1 kohaselt tee-ehitusluba on vajalik avalikult kasutatava tee või avalikult kasutatava tee koosseisus oleva üksiku rajatise ehitamiseks või remontimiseks juhul, kui nendeks töödeks on vaja koostada projekt käesoleva seaduse §-s 19 sätestatud nõuete kohaselt.
2.2.  Teeseaduse § 21 lõike 2 kohaselt kohaliku tee tee-ehitusloa annab valla- või linnavalitsus.
2.3. Narva linna ehitusmääruse § 24  lõike 4 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

Väljastada tee-ehitusluba kooskõlas tee-ehitusprojektiga Rahu tn L6, Kangelaste pr L4, Rahu tn 41, 38e, 38f, 40b, 41 kinnistutele Rahu tänava rekonstrueerimiseks koos ettenähtud parkimiskohtadega, kõnniteedega, välisvalgustusega, liikluskorralduse vahenditega ning muude ehitusprojektis ettenähtud tänava kooseisu kuuluvate ja teemaal asuvate tee teenindamisel vajalike rajatistega 

4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

